Kõige kurvem on, kui keegi jätab anonüümse sõimu kartuses tegemata selle, mida tegelikult väga tahaks. Üks meie sarjas osalev neiu märkis sõimajate kohta tabavalt: "Tüüpiline - ise teha ei julge, aga tegijaid sõimata julgevad küll!" Suur vaprus tõesti - minna varjunime all kommentaariküljele ja sinna kribada kõike seda, milleks oma ohvriga näost näkku kohtudes mingit kuraasi poleks. Tõsielusarjas osalejal on midagi, mida anonüümsel sõimajal kunagi olema  ei saa: tema vähemalt julgeb avalikkuse ette astuda ja oma arvamuse kõigi silme all välja öelda.